钦定古今图书集成/明伦汇编/氏族典/第132卷 > 《廖用贤尚友录》 > 辛珍之
## 钦定古今图书集成/明伦汇编/氏族典/第132卷 > 《廖用贤尚友录》 > 辛珍之

按《魏书辛雄传》：“雄族祖琛，琛族子珍之，少有气力，太
尉铠曹行参军，稍迁中坚将军、司徒录事参军、广州
大中正。丁忧去任，寻起为汝北太守。永安中，司空谘
议参军、通直常侍。永熙中，襄城太守。天平初，洛州以
南人情骇惧，敕为大使，持节慰谕广、洛二州。三年，除
征东将军，行阳平郡事。郡民路黑奴起逆攻郡，为黑”
奴所执。右卫将军郭琼讨平黑奴，乃得免。兴和中，为
卫将军、司徒司马。武定三年，除骠骑将军、北海太守。
还为仪同开府长史，兼光禄少卿。未几，诏珍之持节
为广洛北荆扬雍襄六州慰劳大使、北荆镇城、行广
州事，招纳有称。齐文襄王遣书慰勉，赐以衣帛。寻敕
行平州，卒于官。赠骠骑大将军、洛州刺史。谥曰“恭。”